b'\n_START_ARTICLE_\nShaku\n_START_PARAGRAPH_\nShaku (\xe5\xb0\xba) er en gammeldags japansk m\xc3\xa5leenhet for lengde, tilsvarende ca. \xc3\xa9n fot. Som med mange andre m\xc3\xa5leenheter, var denne en id\xc3\xa9 hentet fra naturen: gjennomsnittslengden mellom "leddene" i bambus. Siden 1891 har shaku v\xc3\xa6rt definert som 10/33 deler av en meter (ca. 30,3 cm, eller 11,93 tommer, eller mer n\xc3\xb8yaktig 3,3 shaku p\xc3\xa5 \xc3\xa9n meter. \xc3\x89n shaku blir delt i 10 sun (\xe5\xaf\xb8). _NEWLINE_En annen m\xc3\xa5leenhet ble ogs\xc3\xa5 kalt shaku, men denne var kun for \xc3\xa5 m\xc3\xa5le st\xc3\xb8rrelser p\xc3\xa5 tekstiler. _NEWLINE_Denne shakuen ble beregnet til \xc3\xa5 v\xc3\xa6re 125/330 deler av \xc3\xa9n meter (ca. 37,9 cm, eller 14,9 tommer). N\xc3\xa5r det var n\xc3\xb8dvendig med en m\xc3\xa5te \xc3\xa5 skille p\xc3\xa5 disse shakuene, s\xc3\xa5 ble tekstilenheten referert til som "Kujirajaku" (hvalshaku, ettersom linjalene brukt til tekstilm\xc3\xa5ling var laget hvalh\xc3\xa5r) og den andre shakuen ble referert til som kanejaku (metall shaku)._NEWLINE_P\xc3\xa5 grunnlag av japansk lov ble denne m\xc3\xa5leenheten tatt ut av offisiell bruk den 31. mars 1966, men p\xc3\xa5 enkelte omr\xc3\xa5der som tradisjonelt snekker/trearbeid og sverdproduksjon blir denne m\xc3\xa5leenheten enn\xc3\xa5 brukt._NEWLINE_M\xc3\xa5leenhetene ken og j\xc5\x8d er enda st\xc3\xb8rre enn \xc3\xa9n shaku: seks shaku blir en ken; ti shaku blir en j\xc5\x8d. Ken blir mest brukt til \xc3\xa5 m\xc3\xa5le avstanden mellom s\xc3\xb8ylene i tradisjonelle bygninger som f.eks buddisttempel og shintohelligdommer._NEWLINE_Den ekte "gyldne shaku" linjalen (laget av elfenben) blir oppbevart i Shosoin i Nara._NEWLINE_Shakuhachi er et japansk musikkinstrument som er 1\xc2\xa0shaku og \xc3\xa5tte (hachi) sun langt.'